Dre giriusted on bet o welet ar film-mañ, ur film gall (e galleg tout neuze)filmet e Versailles evit al lod vrasañ. Splann eo an titl : istor choar Mozart a vez kontet, pe ur prantadig eus hech istor.  Nannerl a zo ur plach pemzek vloaz, barrek war ar sonerezh eveljust. Mont a ra gant he familh e lezioù Europa da ziskouez barregezh he breur. Nhe deus ket droet da seniñ violoñs, na da sevel sonerezh. Abalamour eo ur plach.  Dedennus eo an istor ha prantadoù brav-kenañ a zo. Ur preder war ar chrouiñ, war plas ar merched er gevredigezh dar mare-se (ha da veur a live).  Ul lodenn a zo diwar-benn ar grennardiezh ivez, met kavet em eus se un tamm pouner, ne sikoure ket ar film (a zo un tamm  hir). Un tammig re choariva eo choari an aktourien a-wechoù ivez…  Un dipit en ur stumm hag un dizoloadenn en ur stumm all, ken dianav eo istor choar Mozart.